ร้านศาลาไทยเป็นร้านเก่าแก่ที่ย้ายมาจากซอยมเหสักข์ ร้านอาหารตกแต่งแบบง่ายๆ ไสตล์ร้านอาหารจีนดั้งเดิม 

ปกติจะไปทานข้าวที่นี่กันเป็นกลุ่มใหญ่ เพราะฉะนั้นจะได้ชิมหลายอย่าง เมนูประจำ สำหรับของทานเล่นคือ กุ้งอบเกลือ ของที่นี่จะใช้กุ้งตัวขนาดกำลังพอดีคำ ทำให้กรอบทั้งตัว เสริฟมากับตะไคร้ทอดกรอบ และน้ำจิ้มเฉพาะ และหมูกรอบ ที่อร่อยลืม แบบที่ต้องสั่งเพิ่มทุกทีไป สำหรับจานหลักก็จะมีหมูหัน เต้าหู้ปู นกพิราบ และอีกมากมาย อีกเมนูหนึ่งที่ชอบมากสำหรับสั่งปิดท้าย คือราดหน้าเนื้อ

อ่อ ของหวานก็มีไอศกรีมภูเขาไฟ และไอติมโบราณหลากรส